རྒྱ་ནག་གཞུང་གི་བོད་ཐོག་འཛིན་པའི་སྲིད་བྱུས་ལ་འགྱུར་བ་གཏོང་རྒྱུའི་རྟགས་མཚན་མེད་ཁར་དམ་དྲག་དང་ཛ་དྲག་ཆེ་རུ་འགྲོ་བཞིན་ཡོད་པས།འདས་པའི་ཟླ་ཤས་ནང་གནས་ཚུལ་ཛ་དྲག་རིགས་གཅིག་འདིར་དཔེ་མཚོན་དུ་ཞུས་ན།རྒྱ་ནག་གཞུང་གིས་ཕྱི་ལོ་༢༠༢༠བར་དུ་སྐྱིད་གྲོང་ནས་བལ་ཡུལ་ས་མཚམས་ཧི་མ་ལ་ཡའི་རི་བརྒྱུད་བར་མེ་འཁོར་ལྕགས་ལམ་གྱི་ལས་གཞི་གསར་འཛུགས་བྱ་འཆར་དེ་བོད་ནས་ལྷོ་ཤར་ཨེ་ཤ་ཡ་རྒྱལ་ཁབ་ཁག་དང་།དམིགས་བསལ་དུ་རྒྱ་གར་གྱི་ཁྲོམ་ར་ཆེ་ཁག་བར་ཉོ་ཚོང་གི་འབྲེལ་ལམ་ཆེད་དང་།སྐྱིད་གྲོང་གི་མཛེས་ལྗོངས་དེར་ཡུལ་སྐོར་སྤྲོ་འཆམ་པའི་ཆེད་འགྲིམས་འགྲུལ་ལས་རིགས་ཐོག་ནས་ས་གནས་མང་ཚོགས་ཀྱི་དབུལ་སེལ་ཐུབ་ལུགས་ཀྱི་གཡོ་གཏམ་སྒྲོག་བཞིན་ཡོད་ཀྱང་།དོན་དངོས་ཐོག་དེ་ནི་རྒྱ་ནག་རྒྱ་བསྐྱེད་རིང་ལུགས་པས་བོད་ལྟ་ཅི།བལ་ཡུལ་དང་རྒྱ་གར་རྒྱལ་ཁབ་སོགས་ཁྱིམ་མཚེས་ཡུལ་གྲུར་འཇིགས་ཉེན་བཟོ་བའི་ཕུགས་རིང་གི་འཆར་གཞི་ལྡན་པའི་འཛུགས་སྐྲུན་ཞིག་ཡིན་པར་ངོས་འཛིན་བྱ་བཞིན་ཡོད།